UES

Presentació del llibre "Les veus del Mekong"
2023-04-21 19:00 - 21:00 (Europe/Madrid)
Conxita Tarruell ens presenta un nou viatge fascinant a Les veus del Mekong, un relat en el qual explica amb tot detall les experiències viscudes al llarg de cinc viatges al sud-est asiàtic entre el 2018 i el 2019. El llibre, publicat per Tushita Edicions, també inclou cinc contes de Rosa Pi, companya de viatge de Tarruell, ambientats als escenaris d’aquests cinc viatges.
Les dues autores, sòcies de la UES, ens endinsaran en els paisatges espectaculars i temples mil·lenaris de Laos, Cambodja, Vietnam, Tailàndia i Myanmar.
Presentarà l’acte Núria Crespo, i Josep Maria Roviralta, actor sabadellenc, llegirà uns fragments de Les veus del Mekong.
Sala d’actes, 19 h
Fes un tastet del llibre
Conxita Tarruell i Llonch escriptora sabadellenca de literatura de viatges, de mentalitat oberta, activista cultural, amb ganes d’aprendre i de connectar amb la gent. Observadora atenta, persona compromesa i empàtica, amb una capacitat innata per a la comunicació interpersonal. Només des d’una perspectiva àmplia ens pot explicar una altra forma de viatjar. Totes aquestes qualitats constitueixen un equipatge valuosíssim a l’hora de viatjar pel món. Com a dona inquieta ha comprovat en pròpia pell i cor com viatjar desperta la seva ànima i la transforma. A partir d’aquí ha trobat una eina per escriure llibres de viatges com a creixement personal. Les seves grans aficions són viatjar i escriure. Imparteix cursos d’escriptura amb l’objectiu d’ajudar a descobrir el gust d’escriure com a eina per connectar amb l’univers de les emocions i fluir en la creativitat. Ha guanyat el Premi Armengol Mir, amb l’obra: Connectem l’escriptura amb les emocions. Col·labora en clubs de lectura dels seus llibres junt amb Rosa. Participa en el projecte de foment de la lectura de l’AELC en col·laboració amb el Casal dels Infants del Raval de Barcelona.
Rosa Pi Masvidal bibliotecària i escriptora de contes nascuda a Sabadell. Ha treballat a la Biblioteca de la Caixa de Sabadell i a la Biblioteca de Ciències Socials de la UAB. Des del 2011 realitza viatges amb la Conxita Tarruell i col·labora amb els seus llibres. Arrel de participar als cursos d’escriptura a través de les emocions que la Conxita imparteix, s’ha animat a escriure contes de les experiències dels viatges. Ha realitzat els cursos del gènere de conte a l’escola d’escriptura de l’Ateneu Barcelonès. Alguns dels seus contes estan din els llibres de la Conxita publicats a Tushita edicions

Orientació.- Particiació a la Rogaine del Berguedà a la Serra del Picancel organitzada pel COB
2023-04-22

Jovent.- Matagalls
2023-04-22 08:00 - 17:00
Ruta circular de Viladrau – Matagalls – Viladrau. Ideal per gaudir dels paisatges del Montseny i d’un dels cims més emblemàtics de Catalunya bona companyia.
Per a joves de 18 a 35 anys.
Dificultat: moderada / Tècnica: fàcil
Distància: 13 km / Desnivell: +790 -790
Durada: 4h 30min
Punt de trobada: Plaça de les dones del tèxtil a les 08:00h
Transport: Cotxes particulars (s’organitzaran cotxes i es dividirà el cost per pagar als conductors)
Material

Roba tècnica / transpirable
Calçat de senderisme (recomanat botes de canya mitja)
Impermeable si es disposa
Aigua per la ruta (recomanat mínim 1L)
Menjar (esmorzar, dinar, i fruits secs)
Gorra i Crema Solar

Diada de Sant Jordi
2023-04-23
>> Tradicional parada de llibres de la Secció Natura. Tot el dia , a la Rambla (Fira d’entitats)
>> Venda de roses, La Ganyota. Tot el dia, a la Ronda Zamenhof
>> Els autors d’Excursions per conèixer el rodal de Sabadell, signaran exemplars del llibre al Racó del Campanar (taula de signatures) de 16 a 20 h

Xerrades obertes sobre temes de muntanya.-Parc Natural de les capçaleres del Ter i del Freser
2023-04-25 19:00 - 20:00
Parc Natural de les capçaleres del Ter i del Freser, a càrrec de Santi Farriol, Director del Parc.
El Parc Natural de les Capçaleres del Ter i del Freser és el parc més jove de Catalunya i bressol
de l’excursionisme català. Encerclat per cims que assoleixen pràcticament els 3000 m (Puigmal
2910 m, Bastiments 2865 m), defineix un espai natural singular, darrer exemple típic de l’alta
muntanya pirinenca que davalla vers el Mediterrani. És un compendi i un excel·lent exemple
del notable grau de diversitat que acull el Pirineu oriental axial. Presenta bons exemples del
modelat glacial i periglacial pirinenc amb formes molt complexes (circs, congestes,…) i destaca
per contenir espècies de vertebrats delicades, així com nombrosos invertebrats de gran interès
i una flora d’alta muntanya rica i diversa.
A les 7 de la tarda, virtual.

BTT.- Rieres de Monistrol de Calders
2023-04-26
40 km – desnivell: 560m – IBP: 33
Itinerari circular: Monistrol de Calders – La Sala de Sant Llogari – Castellterçol – La Fàbrega – Vall de Marfà – Monistrol de Calders
Hora i punt de trobada: A 2/4 de 9 del matí a Monistrol de Calders. Bar Sport.
Cal portar esmorzar. Dinar a Cal Rubell.
És obligatori portar casc, càmera de recanvi, manxa i eines bàsiques.
Inscripcions a ues.cat o a secretaria fins el divendres 21 d’abril a les 20 h.
Màxim 16 places.
Cal estar federat/ada o tramitar una assegurança temporal de dia (4,5€)
Preu socis/es: 22€ – soci@web i no socis: 27€ (amb dinar inclòs).
Més info: btt@ues.cat

Les excursions del dimecres.- Cingles de Falgars (La Garrotxa)
2023-04-26
Els cingles de Falgars són una espectacular cinglera que s’aixeca sobre la plana d’en Bas, a la Garrotxa, i la separa de l’altiplà del Collsacabra. L’excursió que us proposem comença al bonic poble d’Hostalets d’en Bas i s’enfila fins a l’ermita de Sant Pere de Falgars, pujant per l’antic camí ral i passant pel bonic gorg de l’Olla i la mina dels Bandolers. Caminarem entre densos alzinars i ombrívoles fagedes amb àmplies vistes a la vall d’en Bas, el Cabrerès i el Puigsacalm.
Distància: 13,7 km / Desnivell: +/- 635 m

Sortida: 7:30 h davant hotel Sabadell
Esmorzar: Abans de l’inici del recorregut a Hostalets d’en Bas (Restaurant Ca l’Esteve).
Cal portar dinar, aigua i la roba adient a les condicions climatològiques.
Inscripcions a partir del 5 d’abril.

Càpsula formativa.- Senders Senyalitzats
2023-04-27 18:30 - 20:30
A càrrec de Manolo Barcia, tècnic de senders i instructor de marxa nòrdica. En aquest taller aprendreu les diferents xarxes de senders senyalitzats i a on trobar la informació per poder planificar les vostres rutes per aquestes xarxes de camins. Conèixer les diferents senders senyalitzats us ajudarà a estar ben orientats i us farà anar hi a la muntanya amb seguretat.
Data de la sessió a l’aula de formació (horari de 19:00 a 20:30)

I Concurs de Microrelats de la UES: Lliurament de premis
2023-04-27 19:30 - 20:30

Senders.- Ruta dels 7 pobles de la Tinença de Benifassà
2023-04-29 - 2023-05-01
La Ruta dels 7 Pobles de la Tinença de Benifassà és una ruta circular que uneix els 7 pobles de la comarca de la Tinença, nord de Castelló, i recorre camins i senders de gran bellesa paisatgística i de gran valor natural. La ruta té el seu punt d’inici i final al bonic poble del Boixar.
Nosaltres començarem la travessia al pantà d’Ulldecona – Molí de l’Abat (la Sènia) i la finalitzarem al mateix lloc després de 6 etapes.
Realitzarem la ruta en dos caps de setmana de tres dies, seran un total de 6 etapes.
1er tram: 29, 30 d’abril i 1 de maig (dissabte, diumenge i dilluns)
2on tram: 13, 14 i 15 de maig (dissabte, diumenge i dilluns)
Descarrega’t la informació

Càpsula formativa.- TwoNav
2023-05-02 19:00 - 20:45
A càrrec de Manolo Barcia, tècnic de senders i instructor de marxa nòrdica.
En aquest taller coneixereu els dispositius GPS i l’App per mòbils TwoNav que us ajudaran a realitzar una excursió a la muntanya amb seguretat.
Data de la sessió a l’aula de formació (horari de 18:30 a 20:30)

La Ganyota.- Reunió informativa Campament juliol 2023
2023-05-02 19:30 - 20:30

Senders.- Senders Km 0, a les barraques de pedra seca
2023-05-03
Recorregut circular pel nord del rodal. Visitarem un dels paratges més ben conservats del nostre entorn: el Torrent de Colobrers i descobrirem unes quantes barraques de pedra seca característiques del Vallès.
Punt de trobada: Plaça d’Espanya – Torreguitart a les 9 del matí
Distància: 13 km
Desnivell: + 235m // – 235m
Es pot fer caminant o amb bastons de marxa nòrdica. Hora aproximada de finalització: 13 h
Material: Cal portar aigua, esmorzar i roba adequada a les condicions climatològiques i calçat per caminar.
Activitat gratuïta per a socis/es.
Soci@web i no socis: 5€
Inscripcions a partir del 17 d’abril

Càpsula formativa.- Usos bàsics de la corda
2023-05-04 18:30 - 20:30
En aquesta càpsula formativa aprendreu a utilitzar la corda com a eina per donar seguretat a les vostres sortides a la muntanya, a realitzar nusos bàsics i maniobres.
A càrrec de la secció Muntanya
Dijous 4 de maig, a les 18:30h sessió teòrica (sala d’actes)
Dissabte 6 de maig, a les 8 h, a la Mola, sessió pràctica
Inscriu-te ara!

Senders.- GR210 Ruta del Ter, de Torelló a Manlleu
2023-05-06
RUTA DEL TER, ETAPA 5: TORELLÓ A MANLLEU
És un passeig naturalista al llarg del riu Ter, per un camí dins dels boscos de pollancres, prats de cultiu i vegetació de ribera. Caminarem amb vistes
panoràmiques del riu, del Meandres i illes de les Gambires, on podrem aturar-nos en punts d’observació d’aus marines a Gallifa, a l’observatori d’ocells en les Ribes del Ter i a la Platja de Dolcet.
Durant el recorregut trobarem vestigis arquitectònics destinats a l’aprofitament de les aigües del riu per les fàbriques i molins, com la Resclosa de Can Terrers, Resclosa i Molí de Coromina i Resclosa de la Teula.
També passarem per la Colònia Rossinyol i la zona industrial de Manlleu, on arribarem per una pista de terra en un passeig de plataners amb vistes al riu.
Distància: 16,35 m i +80/-133 m de desnivell
Hora i lloc de sortida: 7 del matí davant l’Hotel Sabadell
Cal portar: aigua, esmorzar i dinar. Recomanat: bastons

Orientació.- Campionat escolar de Sabadell de curses d'orientació al Parc de Catalunya.
2023-05-06
La secció de Curses d’Orientació conjuntament amb el Consell Esportiu del Vallès Occidental i l’Ajuntament de Sabadell organitza el Campionat escolar de curses d’orientació de Sabadell 2023en el mapa del Parc de Catalunya.
CATEGORIES

PREBENJAMÍ MASCULÍ i FEMENÍ per nascuts/des els anys 2015-2016
BENJAMÍ MASCULÍ I FEMENÍ per nascuts/des els anys 2013-2014
ALEVÍ MASCULÍ I FEMENÍ per nascuts/des els anys 2011-2012
INFANTIL MASCULÍ i FEMENÍ per nascuts/des els anys 2009-2010
CADET MASCULÍ i FEMENÍ per nascuts/des els anys 2007-2008
JUVENIL MASCULÍ i FEMENÍ per nascuts/des els anys 2005-2006
FAMILIAR (parelles d’adult + infant)
ADULTS (fins els 40 anys)
VETERANS (majors de 40 anys)

Malgrat que aquest és un esport individual al ser una activitat de promoció es permetrà córrer en parella. Cas de voler córrer en parella us demanem que ho feu constar en la inscripció en l’apartat d’observacions.
MOLT IMPORTANT els membres de la família que realitzen el circuït com a acompanyants sense estar inscrits no estaran coberts per l’assegurança de l’activitat en el cas que pateixin algun contratemps o lesió.
Hi ha dues maneres de realitzar la inscripció en el campionat. La inscripció per tots els esportistes amb llicència del Consell Esportiu serà gratuïta i es gestionarà a través del mateix Consell: consell@consellsabadell.cat
Resta d’inscripcions: gratuïta per a socies/es i de 5 € per a no socis/es. Els que no estiguin federats a la FCOC caldrà que paguin una llicència temporal de 1,5 € els menors de 18 anys i de 3€ els majors.
Preus no socis/es: Majors de 18 anys: 8€ // Menors de 18 anys: 4€. Els que no estiguin federats a la FCOC caldrà que paguin una llicència temporal de 1,5 € els menors de 18 anys i de 3€ els majors.
Si espereu a fer la inscripció el mateix dia de la cursa no us podem garantir que tingueu mapa.
Les inscripcions es tancaran el dimecres 3 de maig al migdia.
Més informació

Natura.- Els silenciosos paisatges de Xirinacs
2023-05-06
Ogassa i el camí de Vidabona, sota el Taga
Excursió a Ogassa, al Ripollès, seguint el camí de Vidabona, el bell indret on l’any 2007 va morir Lluís Maria Xirinacs, símbol de natura i de sobirania. L’itinerari connecta el corprenedor paisatge d’aquests vessants boscosos del Taga, amb el romànic, les fagedes i els textos de Xirinacs i Ramon Llull. Un tast d’una experiència iniciàtica. Una part de l’excursió es farà en silenci, per a gaudir més a fons de la natura.
Dinar al Mas El Negre, alberg rural i centre d’activitats.
Dificultat moderada. Distància: 18,5 km. Desnivell: 190 m positiu; 670 m negatius.

Càpsula formativa.- Pràctica usos de la corda
2023-05-06 08:00 - 13:00

Marxa Nòrdica.- Curs d'iniciació a la Marxa Nòrdica ANUL·LADA
2023-05-06 08:00 - 2023-05-07 17:00
Què és la Marxa Nòrdica o Nordic Walking ? És un concepte de moviment beneficiós per tot el cos, és agradable, molt més efectiu que només caminar, actua de forma suau però eficaç, tot tonificant els músculs, millorant la força muscular i activant el sistema cardiovascular, alhora que exerceix un efecte directe, en la coordinació i la mobilitat articular.
Dissabte: Lloc de trobada: de 2/4 de 10 del matí a l’Observatori del Parc Catalunya.
Història i material, beneficis de la Marxa Nòrdica, Tècnica ALFA 247 , Tècnica INWA de salut i pràctica al Parc Catalunya
Diumenge: Classe pràctica: Sortida matinal pels rodals de Sabadell, on posarem en pràctica els coneixements adquirits el dissabte.
Totes dues sessions venir en roba còmoda, aigua.
Els bastons els posa la UES.
Es sortejarà un polo de la secció entre els cursetistes.

Orientació.- Rogaine de Copa Catalana i lliga esprint a les Borges Blanques, organitza EKKE.
2023-05-07

Camina amb els autors.- Itinerari 19: De Sant Quirze del Vallès a Bellaterra
2023-05-07
De Sant Quirze del Vallès a Bellaterra (Possibilitat d’afegir una volta per la UAB)
Recorregut lineal per enllaçar les estacions de Sant Quirze i Bellaterra, passant per la serra de Galliners, el torrent de Can Domenec i la font de Bonaigua, fins a arribar a l’estació de Bellaterra on podrem agafar el tren per tornar al punt de partida.
Com que l’itinerari no és massa llarg, proposem afegir una volta per la UAB que ens permetrà passar per la universitat i alguns racons poc coneguts com són les columnes de Bellaterra, la masia Can Miró, les cases Sert o el camí Ho-Chi-Minh. Aquest itinerari és circular i retornarem a l’estació de Bellaterra dels FGC

Distància: 7,6 km (+4,5 km)
Desnivell: +180/-175 (+65/-65)
Temps efectiu aproximat: 3:10 h (+1:15 h)
Sortida matinal.
Cal portar esmorzar i aigua, i la roba i calçat adequat.

Hora i punt de trobada: 2/4 de 9 del matí. Aparcament de l’estació dels FGC de Sant Quirze
Socis/es: Gratuït >> Soci@web i no socis/es: 5€
El bitllet de tren va a càrrec de cada participant
Inscripcions fins el dijous 4/05 a secretaria, web i app.
Inscriu-te ara!

Excursions matinals per a la Gent Gran.- La Vall del riu Congost
2023-05-09 08:00 - 14:00
Vallès Oriental
Itinerari: Excursió a tocar del riu Congost, des de Tagamanent cap a Santa Eugènia de Congost i el Figaró, amb opció d’arribar-nos als Sots del Bac, per continuar per la riera de Vallcàrquera i cap a la Garriga.
Distància: 9 km
Desnivell: +70/-150m

Xerrades obertes sobre temes de muntanya.-El món de la pedra seca, patrimoni de la humanitat
2023-05-09 19:00 - 20:00
El mon de la pedra seca, patrimoni de la humanitat. A càrrec d’en Jordi Guillemot.
De la mà d’en Jordi descobrirem tot el sorprenent món, i la enginyeria en majúscules, que hi
ha darrera de les construccions de Pedra Seca. Tant a Sant Llorenç Savall, mitjançant el Grup de Pedra Seca Ballestar, com a Castellar del Vallès hi tenim autèntics mestres en reconstruir i recuperar el Patrimoni que, si no fos per aquesta gent, es perdria en la foscor dels temps. Sabies que només a Catalunya hi ha milers de construccions de Pedra Seca? No solament barraques, també hi ha construccions per emmagatzemar aigua, forns, murs i d’altres tipus de construccions. Una xerrada que, amb l’experiència i grans dots de comunicador d’en Jordi, sens dubte ens obrirà els ulls davant aquest immens Patrimoni que tenim a tocar de casa.
A les 7 de la tarda, virtual.

Reunió informativa 'Estiu Jove' (casal estiu)
2023-05-09 19:30 - 20:30

BTT.- Volt a la serra de Comaverd
2023-05-10
Distància . 43,00 Km Desnivell Acumulat : 750,- m Horari Aprox. : 5,– h
Dificultat mitjana per a gent habituada a recorreguts per pistes de muntanya.
Lloc de trobada: Rocafort de Queralt – Bar Restaurante Mircla 8.30 h
Hora de sortida: Bar Restaurante Mircla 9.30 h
Esmorzarem i dinarem al restaurant Mircla de Rocafort de Queralt.
Itinerari: Rocafort de Queralt – Vallverd – Biure de Gaià – Pontils – Vallespinosa – Cabra del Camp – Barberà de la Conca – Sarral – Rocafort de Queralt
Observacions: Serà obligatori portar casc, càmera de recanvi, manxa i eines bàsiques.
Caldrà fer la inscripció prèvia, a la secretaria de la UES o bé per web o app.
Data màxima fins al divendres 06/05/2023
Places limitades a 15 persones
Preu socis UES. 22,– €, no socis i socis @web 27,– €
El preu inclou: La inscripció, la beguda i el cafè de l’esmorzar i el dinar amb cafè.
Inscriu-te ara!

Càpsula formativa.- Wikiloc
2023-05-11 19:00 - 20:45
A càrrec de Manolo Barcia, tècnic de senders i instructor de marxa nòrdica.
En aquest taller coneixereu la base de dades mundial de rutes de Wikiloc i l’App per a mòbils Wikiloc que us ajudaran a realitzar una excursió a la muntanya amb seguretat.
Data de la sessió a l’aula de formació (horari de 18:30 a 20:30)

Presentació de llibre 'La vegetació. Parc Natural de Sant Llorenç del Munt i l’Obac'
2023-05-11 19:30 - 20:30
Acte de presentació del llibre La vegetació. Parc Natural de Sant Llorenç del Munt i l’Obac, a càrrec dels autors, els biòlegs Mertxe Pamplona i Albert Vicens, i de l’editor Jordi Suades, de Farell Editors.

Al voltant de 1.000 espècies diferents creixen al Parc Natural, una xifra que posa en relleu l’extraordinària biodiversitat que atresora. Moltes d’elles amb usos i curiositats que les fan encara més apassionants. Entre aquestes hi ha endemismes com l’arenària del Montcau (Arenaria fontqueri subespècie cavanillesiana) i la corona de reina (Saxifraga catalaunica) i altres d’interès com l’esperó de Bolòs (Delphinium bolosii), l’orella d’ós (Ramonda myconi) i la campaneta gran (Campanula affinis).
Aquest llibre, que enceta la col·lecció Morral del Drac, pretén ser una invitació a la descoberta de les diferents comunitats vegetals que configuren el Parc Natural, com ara els camps de conreu, brolles castigades pel foc, pinedes de pi blanc, alzinars, boscos caducifolis de rouredes, feréstegues canals, codines i cingles, vegetació de ribera, etc,. que atorguen al massís de Sant Llorenç del Munt i l’Obac una personalitat singular. A cada unitat paisatgística correspon una comunitat vegetal diferent, amb plantes que en són característiques.
Els autors recorden la prohibició d’arrencar qualsevol espècie vegetal a l’espai natural protegit. Profusament il·lustrat amb fotografies, el llibre permet reconèixer les espècies de plantes més significatives, algunes d’elles molt rares, veritables joies botàniques que cal preservar.
Organitza: Secció Natura

Senders.- 7 pobles, la Tinença de Benifassà
2023-05-13 - 2023-05-15

Natura.-Panorames obacs
2023-05-13 08:00 - 15:00
Matinal a Castellsapera des de la Casa Nova de l’Obac
Matinal circular per la serra de l’Obac, des de la Casa Nova de l’Obac al turó de Castellsapera (939 m), amb ascensió opcional al cim, passant per la Roca Salvatge i el turó de la Mamella. La indòmita salvatgia dels alzinars mediterranis. Un atractiu recorregut per aquest vessant terrassenc del parc natural. Amb la col·laboració de l’associació Sant Quirze Natura.

Muntanya.- Gra de Fajol per la Coma de l'Orri
2023-05-13 08:00 - 17:00
Alta muntanya. Ruta circular (12,9km). Començarem pujant per la Coma de l’Orri, anirem al Gra de Fajol, començarem la baixada pel Coll de la Marrana, cap el Refugi d’Ull de Ter i finalitzarem al punt d’inici.
Nivell de dificultat: Mitjana**
Distància: 12,9 km
Desnivell: +1.217 m
Temps efectiu aproximat: 6 hores
Sortida en cotxes particulars a les 6 del matí. Aparcament del Parc Catalunya, davant del Club de Tenis
Material: Calçat de muntanya, bastons i força aigua. Esmorzar i dinar
Preu: Socis/es: 25€ >> soci@web i no socis/es: 30€
Cal estar federat/ada o bé tramitar assegurança temporal obligatòria (4,5€/dia)
Inscripcions de l’1 al 11 de maig a ues.cat, app o presencialment a secretaria (20 places)
Reunió informativa: Dijous 11 de maig a les 19.00 h a la UES
